

**Zariadenie sociálnych služieb Pod vinicami, A.H.Škultétyho 329/102, 990 01 Veľký Krtíš**

**Vyhlasuje podľa ustanovenia**

§ 5 zákona NR SR č. 552/2003 Z.z. o výkone práce vo verejnom záujme v znení neskorších predpisov a v súlade s Príkazom č. 005/2017/ ODDSSZ „Postup pri výberových konaniach na obsadzovanie pracovných miest vedúcich zamestnancov v zariadeniach sociálnych služieb a zariadeniach na výkon opatrení SPODaSK zriadených Banskobystrickým samosprávnym krajom “

**VÝBEROVÉ KONANIE**

**na obsadenie pracovnej pozície vedúci/a prevádzkovo -technického úseku**

Žiadosť o účasť vo výberovom konaní môžu podať záujemcovia spĺňajúci nasledovné

podmienky:

**Kvalifikačné predpoklady**:

* ukončené vysokoškolské vzdelanie I. alebo II. stupňa, najmä technického alebo

ekonomického zamerania,

**Ďalšie kritériá a požiadavky**:

* prax minimálne 3 roky,
* prax v riadiacej funkcii je výhodou,
* spôsobilosť na právne úkony v plnom rozsahu,
* bezúhonnosť,
* zdravotná spôsobilosť na prácu vedúceho zamestnanca,
* osobnostné a manažérske predpoklady na výkon funkcie,
* odbornosť (znalosť všeobecne záväzných právnych predpisov, napr. zákon č. 311/2001 Z.z., Zákonník práce v znení neskorších predpisov, zákon č. 552/2003 Z.z. o výkone práce vo verejnom záujme znení neskorších predpisov, zákon č. 343/2015 Z.z. znení neskorších predpisov, predpisy v oblasti prevádzkovej hygieny )
* užívateľské zručnosti práce s PC ( Word, Excel, Power Point, Internet),
* vodičské oprávnenie skupiny B - aktívne vedenie motorového vozidla.

.

Záujemcovia o účasť vo výberovom konaní zašlú písomnú „**Žiadosť o zaradenie do**

* **výberového konania “**s nasledovnými údajmi a prílohami:
* profesijný štruktúrovaný životopis,
* motivačný list,
* doklad o vzdelaní - fotokópia dokladu o najvyššom vysokoškolskom vzdelaní,
* fotokópie dokladov o absolvovaných kurzoch a výcvikoch,
* čestné vyhlásenie o spôsobilosti na právne úkony v plnom rozsahu,
* potvrdenie od lekára o zdravotnej spôsobilosti na výkon funkcie vedúceho zamestnanca (nie starší ako 1 mesiac),
* výpis z registra trestov (nie starší ako 3 mesiace),
* písomný súhlas uchádzača s použitím osobných údajov pre potreby výberového konania, podľa Nariadenia Európskeho parlamentu a Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov (nie starší ako jeden mesiac),
* presná adresa pre doručovanie písomností, telefonický kontakt a e-mailová adresa.

**Platové podmienky:**

* v zmysle zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov - platová trieda 7, platový stupeň určený podľa dĺžky praxe.

Súčasťou funkčného platu je aj osobný príplatok a príplatok za riadenie.

Písomnú žiadosť/prihlášku do výberového konania s vyššie uvedenými prílohami je potrebné zaslať v obálke s označením:

„ ***Výberové konanie – vedúci/vedúca prevádzkovo-technického úseku najneskôr do 16.02.2024 na adresu:***

**Zariadenie sociálnych služieb Pod vinicami, A.H.Škultétyho 329/102, 990 01 Veľký Krtíš**

O dátume, mieste a čase výberového konania budú uchádzači spĺňajúci podmienky zaradenia

do výberového konania informovaní elektronicky, na e-mailovú adresu uchádzača, minimálne 7 dní pred konaním výberového konania.

Vo Veľkom Krtíši, dňa 18.01.2024

Mgr. Júlia Černajová

riaditeľka ZSS